मांगें पूरी, शुरू होने से पहले ही खत्म हो गया प्रदर्शन
प्रदर्शन करने वाले थे स्वास्थ्य िवभाग के चतुर्थ श्रेणी कर्मचारी
भास्कर संवाददाता | सागर
सीएमएचओ ऑफिस के सामने शनिवार को मध्य प्रदेश लघु वेतन कर्मचारी संघ के तत्वावधान में होने वाला चिकित्सा विभाग के चतुर्थ श्रेणी कर्मचारियों का प्रदर्शन शुरू होने से पहले ही खत्म हो गया। प्रदर्शन शुरू होने से पहले ही विभाग ने संगठन के पदाधिकारियों के पास समस्याएं दूर किए जाने को लेकर की गई कार्रवाई से संबंधित पत्र भेज दिया। इसके बाद कर्मचारी धरना प्रदर्शन करने के बजाय वापस चले गए। 11 सूत्रीय समस्याअों को लेकर सीएमएचओ ऑफिस के सामने संघ के बैनर तले चतुर्थ श्रेणी कर्मचारी पुतला दहन और तालाबंदी करने वाले थे। इससे पहले कि कर्मचारी ऑफिस के सामने एकत्र होते सीएमएचओ डॉ. दिनेश कौशल ने संघ के जिलाध्यक्ष के पास पत्र भेज दिया। इस पत्र में मांगों को लेकर अब तक की गई कार्रवाई का ब्योरा था। इसके बाद कर्मचारी वापस चले गए। दोपहर करीब 1 बजे आॅफिस के आसपास सन्नाटा था।
यह है पत्र का मजमून
सीएमएचओ ऑफिस द्वारा भेजे गए पत्र में कहा गया है कि संघ की कर्मचारी कल्याण से संबंधित मुख्य मांग चतुर्थ श्रेणी कर्मचारियों को नियमित स्थापना के तहत पदस्थापना देने के मामले में पिछले छह माह में विभागीय चयन समिति का गठन किया गया है। 23 दिसंबर को समिति की बैठक हुई थी। बैठक में समिति कंटेनजेंसी कर्मचारी वार्डबॉय, मेस सर्वेंट, स्वीपर, आया, चौकीदार, वाहन चालक, कुक, धोबी तथा परिवीक्षा अवधि भृत्य के पदों पर कार्यरत कर्मचारियों को अस्थाई स्थापना के तहत पदस्थ किए जाने की कार्रवाई पूरी कराई है। चतुर्थ श्रेणी कर्मचारियों के कल्याण संबंधी पदोन्नति का काम चल रहा है। पूरा होते ही फिर से समिति की बैठक बुलाकर पदोन्नति की कार्यवाही की जाएगी।
hin_Deva hin_Deva bho_Deva hin_Deva hin_Deva hin_Deva